# Karyn Parsons

Karyn Parsons (Los Angeles, 1966ko urriaren 8a) estatubatuar aktorea, gidoilaria eta idazlea da, The Fresh Prince of Bel-Air telesailean Hilary Banks-en rolarengatik ezaguna dena. Afroamerikarren historiaren ezagutzaren sustatzailea ere bada.

## Biografia

Karyn Parsons Los Angelesen jaio zen. Galestar jatorriko aita du eta ama afroamerikarra da. 1989an Death Spa filmean hartu zuen parte eta 1990ean The Fresh Prince of Bel-Air telesaileko aktore protagonistetako bat bihurtu zen. Hilary Banks-en rola bete zuen, familiako alaba nagusia, bere buruaz baino arduratzen ez dena eta erosle konpultsiboa. 1996 artean iraun zuen telesailak. 1996an Lush Life telesail berriko protagonista izateko aukeratua izan zen baina lau atal egin ondoren Fox kateak bertan behera utzi zuen. 2001ean The Job telesaileko protagonista izan zen. Iraupen handia izan ez zuen arren kritikak oso ongi baloratu zuen.
Sweet Blackberry elkartea sortu zuen haurrek historia afroamerikarra ikas zezaten animaziozko telesail baten bidez. Telesaileko aurrenekoa Henry Box Brown izan zen, ihes egitea lortu zuen esklabua.
2019an How High the Moon liburua idatzi zuen, bere amaren haurtzaroko istorioetan oinarriturikoa, Jim Crow garaian girotua.

## Bizitza pertsonala

1987an Randy Brooks aktorearekin ezkondu zen baina 1990. urtean dibortziatu ziren. 2003an Alexandre Rockwell zuzendariarekin ezkondu zen eta Lana alaba eta Nico semea izan dituzte elkarrekin.

## Filmografia
### Zinema

| Urtea | Filma | Pertsonaia | Oharra(k) |
| 1989 | Death Spa | Brooke | |
| 1992 | Class Act | Ellen | |
| 1995 | Major Payne | Emily Walburn | |
| 1998 | Mixing Nia | Nia | |
| 2000 | The Ladies Man | Julie Simmons | |
| 2002 | 13 Moons | Lily | |
| 2017 | On Monday of Last Week | Tracy | laburmetraia |

### Telebista

| Urtea | Telesaila | Pertsonaia | Oharra(k) |
| 1987 | The Bronx Zoo | Amelia | 2 atal |
| 1988 | Hunter | Elizabeth Childs | atal bakarra |
| 1988 | CBS Summer Playhouse | Lynette | atal bakarra |
| 1990–96 | The Fresh Prince of Bel-Air | Hilary Banks | Protagonista, 148 atal |
| 1992 | Blossom | Hilary Banks | atal bakarra |
| 1992 | Out All Night | Hilary Banks | atal bakarra |
| 1995 | The John Larroquette Show | Annie | atal bakarra |
| 1996 | Gulliver's Travels] | Lady-in-waiting | atal bakarra |
| 1996 | Lush Life | Margot Hines | Protagonista |
| 1999 | Melrose Place | Jackie Zambrano | 2 atal |
| 1999 | Linc's | Elaine | atal bakarra |
| 2001–02 | The Job | Toni | Protagonista |
| 2002 | Static Shock | Tracy | atal bakarra, ahotsa |
| 2019 | Fly | Denise Wyatt | |

## Liburuak

* How High the Moon (2019)

## Erreferentziak

* ↑ «BLACKCELEBKIDS.COM- Black Celebrity Kids,babies,and their Parents » KARYN PARSONS:IT’S HARD BEING BIRACIAL IN AMERICA/RAISING BIRACIAL KIDS» web.archive.org 2011-12-27 (Noiz kontsultatua: 2020-06-14).
* ↑ (Ingelesez) «Hilary Banks» The Fresh Prince Of Bel-Air (Noiz kontsultatua: 2020-06-14).
* ↑ Lush Life. (Noiz kontsultatua: 2020-06-14).
* 1 2 3 4 (Ingelesez) Spencer, Ashley. (2019-10-02). «What Happened to 'Fresh Prince' Star Karyn Parsons?» Vice (Noiz kontsultatua: 2020-06-14).
* ↑ (Ingelesez) Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link et al.. (2005-12-22). «Delivered from slavery» Los Angeles Times (Noiz kontsultatua: 2020-06-14).
* ↑ (Ingelesez) «You'll Want To Add 'Fresh Prince Of Bel-Air' Star Karyn Parsons' Debut Novel To Your Bookshelf» Essence (Noiz kontsultatua: 2020-06-14).
* ↑ (Ingelesez) Spencer, Ashley. (2019-10-02). «What Happened to 'Fresh Prince' Star Karyn Parsons?» Vice (Noiz kontsultatua: 2020-06-14).
* ↑ (Ingelesez) «Fresh Prince's Hilary Produces a Little Black History» Calgary Herald (Noiz kontsultatua: 2020-06-14).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q284254
* Multimedia: Karyn Parsons / Q284254